Document ID: 31999R0294

KOMISSION ASETUS (EY) N:o 294/1999,
annettu 9 päivänä helmikuuta 1999,
erityistoimenpiteistä asetuksista (ETY) N:o 3665/87, (ETY) N:o 3719/88 ja (EY) N:o 1372/95 poikkeamiseksi siipikarjanliha-alalla annetun asetuksen (EY) N:o 2334/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (1), sellaisena kuin se on viimeksi muutettuna komission asetuksella (EY) N:o 2916/95 (2), ja erityisesti sen 3 artiklan 2 kohdan, 8 artiklan 12 kohdan ja 15 artiklan,
sekä katsoo, että
komission asetuksessa (EY) N:o 2334/98 (3) säädetään tietyistä vientitoimien säännönmukaistamiseen tähtäävistä erityistoimenpiteistä Venäjän markkinoilla vuoden 1998 elokuun loppupuoliskosta alkaen vallinneen ongelmatilanteen vuoksi,
Venäjän markkinoilla esiintyy edelleen vaikeuksia, ja näin syntynyt tilanne on heikentänyt merkittävästi toimijoiden vientimahdollisuuksia tähän määräpaikkaan; näin ollen on tarpeen rajoittaa näitä haitallisia seurauksia ottamalla käyttöön erityistoimenpiteitä vientitodistusten peruuttamiseksi ja tiettyjä tullimenettelyjä, jotka on jo käynistetty, sekä pidennettävä tiettyjä määräaikoja, ja
tässä asetuksessa säädetyt toimenpiteet ovat munien ja siipikarjanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 2334/98 seuraavasti:
1) Korvataan 2 artikla seuraavasti:
"2 artikla
1. Ennen 29 päivää elokuuta 1998 haetut, komission asetuksen (EY) N:o 1372/95 (*) mukaisesti annetut vientitodistukset peruutetaan ja niihin liittyvä vakuus vapautetaan todistuksen haltijan ennen 1 päivää maaliskuuta 1999 esittämästä pyynnöstä, lukuun ottamatta todistuksia, joiden voimassaoloaika on päättynyt ennen 1 päivää elokuuta 1998.
2. Toimijan pyynnöstä ja sellaisten tuotteiden osalta, joita koskevat tullimuodollisuudet on saatettu päätökseen 29 päivään elokuuta 1998 mennessä, mutta joita ei ole vielä viety yhteisön tullialueelta tai jotka on asetettu johonkin asetuksen (ETY) N:o 565/80 4 ja 5 artiklassa säädettyyn menettelyyn, toimija maksaa takaisin mahdollisesti ennakolta maksetun tuen ja toimintaan liittyvät erilaiset vakuudet vapautetaan.
(*) EYVL L 133, 17.6.1995, s. 26."
2) Korvataan 4 artiklassa ilmaisu "150 päivään" ilmaisulla "210 päivään".
3) Korvataan 5 artikla seuraavasti:
"5 artikla
Jäsenvaltioiden on annettava tiedoksi joka torstai tuotemäärät, joiden osalta edeltävän viikon aikana on toteutettu 2 artiklan 1 ja 2 kohdassa tarkoitetut toimenpiteet, ja mainittava todistusten antamispäivä ja kysinen tuoteluokka."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä helmikuuta 1999.

Labels: 3
17
18